રાજકોટ તા.૧૨: શહેરીજનોને માસ ટ્રાન્સપોર્ટ સુવિધા મળી રહે તે હેતુથી મ્યુનિ. કોર્પોરેશન દ્વારા ૯૦ સીટી બસ દોડાવવામાં આવી રહી છે. આ સીટી બસમાં વિદ્યાર્થીઓ- સિનિયર સીટીઝનો અને દિવ્યાંગોને ૫૦ ટકા કન્સેશન આપવામાં આવે છે. છેલ્લા ૪ વર્ષમાં ૬.પ૦ કરોડ કન્સેશન પેટે આપવામાં આવેલ છે. આ ટીકીટ કન્સેશન ગ્રાન્ટ સ્વરૂપે કોર્પોરેશનને આપવા મેયર બીનાબેન આચાર્યએ મુખ્યમંત્રી વિજયભાઇ રૂપાણીને પત્ર પાઠવી રજૂઆત કરી છે.